#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. szeptember 20-i ülésére)

**TÁRGY: A 4360/8. HRSZ-ON NYILVÁNTARTOTT, KIVETT TELEPHELY ÉS ADÓÁLLOMÁS MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN**

Hlavácsné Pohankovics Éva (a továbbiakban: Kérelmező) kérelmet nyújtott be, a Kiskőrös Város Önkormányzata (a továbbiakban: Önkormányzat) tulajdonát képező 4360/8. hrsz-ú ingatlanból 128 m2 területrész megvásárlás érdekében.

A Kiskőrös belterület 4360/8. hrsz-ú kivett telephely és adóállomás rendeltetésű 9576 m2 alapterületű ingatlan Kiskőrös Város Önkormányzata üzleti vagyonát képezi, mely a Kőröskom Kft., a Kőrösszolg Kft., telephelyeként működik, valamint a területen a tulajdonos a Vodafone Magyarország Zrt. részére bérbeadás útján biztosít adótorony használatot.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő üzleti vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek alapján a Polgármester a 4360/8. hrsz-on nyilvántartott ingatlan területéből 128 m2 területrészt értékesítésre kijelölt.

Amennyiben a Képviselő-testület hozzájárul fenti mértékű területrész értékesítéséhez, úgy az adásvételi szerződés aláírását követően fenti területrész telekalakítással beolvad a vevő tulajdonát képező 4360/9. hrsz-ú ingatlanba.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

Az előterjesztés mellékletét képező változási vázrajzon jelölt területrész forgalmi értékét a független ingatlanforgalmi szakértő 10.000,-Ft/ m2 áron, összesen nettó 1.280.000,-Ft összegben állapította meg.

Fentiekre tekintettel javaslom, hogy a Képviselő-testület járuljon hozzá az érintett, 128 m2 nagyságú területrész tulajdonjogának adásvételi szerződéssel történő átruházásához Hlavácsné Pohankovics Éva kiskőrösi lakos részére.

**Kiskőrös, 2017. szeptember 12.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért Kiskőrös Város Önkormányzata tulajdonát képező Kiskőrös, belterület 4360/8. hrsz-on nyilvántartott, természetben 6200 Kiskőrös, Petőfi S. út 108. szám alatti, kivett telephely, adóállomás rendeltetésű, 9576 m2 nagyságú területből 128 m2 nagyságú területrész tulajdonjogának határozat-tervezet mellékletét képező adásvételi szerződés szerinti tulajdonjog átruházásával Hlavácsné Pohankovics Éva részére 1.280.000,-Ft értékben,
2. hozzájárul ahhoz, hogy az 1. pontban nevesített területrész beolvadjon Hlavácsné Pohankovics Éva kiskőrösi lakos 1/1 tulajdoni hányadát képező 4360/9. hrsz-on nyilvántartott ingatlanába,
3. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal